stanford-oval/wikipedia huggingface dataset:
Thilo Sarrazin

| Thilo Sarrazin |
| --- | --- |
 Thilo Sarrazin heinäkuussa 2009.
Henkilötiedot
Syntynyt: 12. helmikuuta 1945 (ikä 79) Gera, Saksa
Poliitikko
Puolue:  SPD
Aiheesta muualla
www.thilo-sarrazin.de
Thilo Sarrazin (12. helmikuuta 1945 Gera, Saksa) on saksalainen poliitikko ja Sosiaalidemokraattiseen puolueen entinen jäsen. Hän on Saksan arvostetuimpia taloustieteilijöitä ja toiminut korkeissa viroissa. Sarrazin tunnetaan provosoivien mielipiteiden esittäjänä.
Thilo Sarrazin syntyi Gerassa vuonna 1945 ja pakeni äitinsä kanssa sotaa Recklinghauseniin. Sarrazin kasvoi lääkäriperheessä. Hän toimi 39 vuotta ensin Länsi-Saksan ja sitten yhdistyneen Saksan korkeimmissa viroissa ja oli Saksan jälleenyhdistymisen pääsuunnittelijoita ja -toteuttajia. Vuosina 2002–2009 Sarrazin oli Berliinin Finanzsenator, rahoituksesta vastaava senaattori. Vuonna 2009 hänet nimitettiin Saksan keskuspankin johtokuntaan. Sarrazin erosi johtokunnasta vuonna 2010, kun hänen lausuntojaan maahanmuuttajista arvosteltiin. Hänet myös hyllytettiin puolueestaan, mutta otettiin myöhemmin takaisin.
Thilo Sarrazin sanoi vuonna 2009 Lettre Internationalille antamassaan haastattelussa muun muassa, että turkkilaiset ja arabit pummaavat valtiolta ja että he ovat kykenemättömiä kotoutumaan. Sarrazinin lausunnoista valitettiin Berliinin yleiselle syyttäjälle, mutta valitus hylättiin, koska kommenttien katsottiin olevan Saksan sananvapauslain mukaan sallittuja. Syyttäjän päätöksestä valitettiin, mutta valitus hylättiin. Heinäkuussa 2010 turkkilaisten kulttuurijärjestö vei asian Yhdistyneiden kansakuntien rasismin vastaisen komitean käsiteltäväksi. Komitea ilmoitti huhtikuussa 2013, että Sarrazinin syyttämättäjättämisellä Saksa rikkoi kansainvälistä rasismin vastaista sopimusta. Komitea antoi Saksan valtiolle uhkavaatimuksen, jolla se velvoitti maan ilmoittamaan, mihin toimiin se aikoo tapauksessa ryhtyä.
Thilo Sarrazin julkaisi kesällä 2010 populistiseksi yhteiskunta-analyysiksi luonnehditun kirjan Deutschland schafft sich ab (Saksa lopettaa itsensä). Hän esittää siinä muun muassa, että Saksassa on liikaa muslimeja, he kotoutuvat muita siirtolaisia heikommin ja he ovat tyhmempiä kuin muut saksalaiset. Maan johtavat poliitikot Angela Merkeliä myöten, keskuspankin johtokunta sekä älymystö tuomitsivat kirjan, mutta kansan keskuudessa mielipiteet jakautuivat. Kirja myytiin nopeasti loppuun. Sitä on myyty yli 1,5 miljoonaa kappaletta, ja se on Saksan toisen maailmansoden jälkeisen ajan myydyin ei-kaunokirjallinen teos.
Thomas Dooley

Thomas Dooley (s. 12. toukokuuta 1961 Bechhofen, Länsi-Saksa) on entinen jalkapalloilija. Dooley pelasi puolustajana ja puolustavana keskikenttäpelaajana. Hän oli Yhdysvaltain jalkapallomaajoukkueen kapteeni vuosien 1994 ja 1998 MM-kisoissa. Kaikkiaan hän pelasi 81 maaottelua ja teki niissä seitsemän maalia vuosina 1992–1999. Dooley pelasi ammattilaisurallaan sekä Saksassa että Amerikassa, edustaen muun muassa Schalkea, Leverkusenia ja Columbus Crew'tä. Nykyisin Dooley on perustamansa jalkapalloakatemian kehityspäällikkönä.
Thomas Digby

| Mitalit | Mitalit | Mitalit |  |
| --- | --- | --- | --- |
|  Thomas Digby olympiavoittajana Pariisissa 2024. |  Thomas Digby olympiavoittajana Pariisissa 2024. |  Thomas Digby olympiavoittajana Pariisissa 2024. |  |
Maa:   Iso-Britannia
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Račice 2022 | kahdeksikko |  |
|  Kultaa | Belgrad 2023 | kahdeksikko |  |
| EM-kilpailut  | EM-kilpailut  | EM-kilpailut  |  |
|  Kultaa | München 2022 | kahdeksikko |  |
|  Kultaa | Bled 2023 | kahdeksikko |  |
|  Kultaa | Szeged 2024 | kahdeksikko |  |
Thomas Digby (s. 23. heinäkuuta 1998) on brittiläinen soutaja. Hän on kahdeksikon olympiavoittaja, kaksinkertainen maailmanmestari ja kolminkertainen Euroopan-mestari.
Digby saavutti juniorien MM-kilpailuissa hopeaa perämiehellisessä nelosessa vuonna 2014 ja perämiehettömässä nelosessa vuonna 2015. Hän saavutti alle 23-vuotiaiden MM-kilpailuissa hopeaa perämiehettömässä nelosessa vuonna 2017 ja kahdeksikossa vuonna 2018 sekä voitti kultaa perämiehettömässä nelosessa vuonna 2019. Hän on kilpaillut yleisen sarjan arvokilpailuissa kahdeksikossa, jossa hän on voittanut Euroopan-mestaruuden vuosina 2022, 2023 ja 2024, maailmanmestaruuden vuosina 2022 ja 2023 sekä olympiakultaa vuonna 2024 Pariisin kesäolympialaisissa 1,04 sekunnin erolla hopealle sijoittuneeseen Alankomaiden venekuntaan.
Titianus

Lucius Salvius Otho Titianus oli Rooman keisarin Marcus Salvius Othon vanhempi veli. Titianus meni naimisiin Cocceian kanssa, joka oli noin 30 vuotta myöhemmin Roomaa hallinneen Marcus Cocceius Nervan sisko. Titianus sai Cocceian kanssa yhden lapsen, Lucius Salvius Otho Cocceianuksen.
Tikka (ruoka)

Kanaa ”tikka masala” (masala-kastikkeessa).
Tikka [ʈikkɑː] on tandoorin kaltainen intialainen ruoka, joka tehdään pienistä liha- tai kalapaloista.
Tithraustes

Tithraustes oli Sardiin satraappi 300-luvun eaa. alkupuolella. Lähteiden puuttuessa tiedämme hänestä hyvin vähän. Persian kuningas tuomitsi Tithrausteen edeltäjän Tissaferneen kuolemaan. Kun Tithraustes pääsi Sardiiseen vuonna 395 eaa. antoi hän vangita ja teloittaa Tissaferneen. Tithraustes sai Persiaa vastaan hyökänneet spartalaiset hyökkäämään pohjoiseen oman kilpailijansa satraappi Farnabazoksen alueelle lahjomalla spartalaisten johtajan Agesilaoksen.
Ksenofonin mukaan Tithraustes lähetti Timokrates Rhodoslaisen Kreikkaan yllyttämään kreikkalaisia sotaan Spartaa vastaan.
Thijs Libregts

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 4. tammikuuta 1941 (ikä 83)
Syntymäpaikka: Wijchen, Gelderland, Alankomaat
Pelipaikka: puolustaja
Seura
Seura: –
Tehtävä: päävalmentaja
Seurat
| Vuodet | Seura | O | (M) |
| 1958–1962 |  SBV Excelsior |  |  |
| 1962–1968 |  Feyenoord |  |  |
| 1968–1972 |  SBV Excelsior |  |  |
Valmennusura
1975–1980:  SBV Excelsior
1980–1983:  PSV Eindhoven
1983–1984:  Feyenoord
1984–1986:  Aris
1986–1987:  PAOK
1987–1988:  Olympiakos
1988–1990:  Alankomaat
1991–1994:  Iraklis
1994–1995:  Olympiakos
1998–1999:  Nigeria
2001–2002:  Grazer AK

Thijs Libregts (s. 4. tammikuuta 1941 Rotterdam) on alankomaalainen jalkapallovalmentaja ja entinen pelaaja.
Pelaajaurallaan Libregts pelasi Excelsior Rotterdamissa 1958–1962 ja 1968–1972 sekä Feyenoord Rotterdamissa 1962–1968. Valmennusurallaan Libregts valmensi 1980–1983 PSV Eindhovenia. 1983 hän siirtyi Feyenoord Rotterdamiin ja johdatti Feyenoordin Alankomaiden mestaruuteen sekä cupin voittoon 1984. 1987–1988 Libregts valmensi kreikkalaista PAOK Thessalonikia. 1988 hänet nimettiin Alankomaiden jalkapallomaajoukkueen päävalmentajaksi legendaarisen Rinus Michelsin seuraajaksi. Libregstin johdolla Alankomaat selviytyi MM-lopputurnaukseen 1990, mutta Libregts vaihdettiin ennen kisoja Leo Beenhakkeriin.
1991 Libregts palasi Kreikkaan, jossa valmensi Iraklista vuoteen 1994 jolloin hän siirtyi Olympiakoksen päävalmentajaksi. 1998–1999 Libregts toimi Nigerian jalkapallomaajoukkueen päävalmentajana. 2001–2002 hän valmensi itävaltalaista Grazer AK:ta.
| 0 | 1 | 2 |
| --- | --- | --- |
| Edeltäjä: Kees Rijvers | PSV Eindhovenin päävalmentaja 1980–1983 | Seuraaja: Jan Reker |
| 0 | 1 | 2 |
| --- | --- | --- |
| Edeltäjä: Ab Fafié | Feyenoord Rotterdamin päävalmentaja 1983–1984 | Seuraaja: Ab Fafié |
| 0 | 1 | 2 |
| --- | --- | --- |
| Edeltäjä: Rinus Michels | Alankomaiden maajoukkueen päävalmentaja 1988–1990 | Seuraaja: Leo Beenhakker |
| 0 | 1 | 2 |
| --- | --- | --- |
| Edeltäjä: Bora Milutinović | Nigerian jalkapallomaajoukkueen päävalmentaja 1998–1999 | Seuraaja: Jo Bonfrere |
Marco Kurz

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 16. toukokuuta 1969 (ikä 55)
Syntymäpaikka: Stuttgart, Baden-Württemberg, Saksa
Pelipaikka: puolustaja
Pituus: 185 cm
Seura
Seura: –
Tehtävä: päävalmentaja
Seurat
| Vuodet | Seura | O | (M) |
| 1988–1989 |  VfL Sindelfingen |  |  |
| 1989–1990 |  VfB Stuttgart | 1 | (0) |
| 1990–1994 |  1. FC Nürnberg | 108 | (0) |
| 1994–1995 |  Borussia Dortmund | 4 | (0) |
| 1995–1998 |  FC Schalke 04 | 58 | (0) |
| 1998–2004 |  TSV 1860 München | 129 | (5) |
| 2004–2005 |  SC Pfullendorf | 11 | (0) |
Valmennusura
2005–2006:  SC Pfullendorf
2006–2007:  TSV 1860 München U23
2007–2009:  TSV 1860 München
2009–2012:  1. FC Kaiserslautern
2013:  TSG 1899 Hoffenheim
2013:  FC Ingolstadt 04
2016:  Fortuna Düsseldorf
2017–2019:  Adelaide United
2019–2020:  Melbourne Victory

Marco Kurz (s. 16. toukokuuta 1969) on saksalainen jalkapallovalmentaja ja entinen puolustaja.
Ura pelaajana

Kurz aloitti ammattilaisuransa VfB Stuttgartissa vuonna 1989. Hän ei kuitenkaan onnistunut murtautumaan seuran pelaavaan kokoonpanoon ja edusti seuraa vain kerran kaudella 1989–1990. Peliajan toivossa Kurz siirtyi 1990 1. FC Nürnbergiin, jossa tekikin läpimurtonsa. Hän edusti seuraa neljä kautta ja pelasi yli 100 ottelua Bundesliigassa. Seura putosi pääsarjasta keväällä 1994 ja Kurz siirtyi Borussia Dortmundiin. Kausi Ruhrin suurseurassa päättyi Saksan-mestaruuteen, mutta Kurz pelasi vain neljä ottelua kauden aikana.
Mestaruuskauden jälkeen Kurz jatkoi uraansa Dortmundin paikallisvastustajassa FC Schalkessa. Peliaikaa tuli kohtuullisesti ja keväällä 1997 Kurz juhli Kuninkaansinisissä UEFA-cupin mestaruutta, mutta ei pelannut itse loppuottelussa. Kolmen Schalke-kauden jälkeen Kurz siirtyi TSV 1860 Müncheniin. Hän edusti seuraa Bundesliigassa kuusi vuotta, kunnes siirtyi 2004 SC Pfullendorfiin Regionalliga Südiin, jossa lopetti uransa 36-vuotiaana 2005.
Ura pelaajana > Meriitit pelaajana

Saksan-mestaruus: 1995
UEFA-cup: 1997
Ura valmentajana

Valmennusuransa Kurz aloitti SC Pfullendorfissa 2005. Yhden kauden jälkeen hän palasi TSV 1860 Münchenin organisaatioon alle 23-vuotiaiden joukkueen valmentajaksi. Maaliskuussa 2007 Kurz nousi TSV:n päävalmentajaksi Walter Schachnerin potkujen jälkeen. Hän luotsasi seuran kauden päätteeksi 2. Bundesliigassa kahdeksanneksi ja jatkoi valmentajana. Ensimmäisellä kokonaisella kaudella tuli 11:s sija ja nousu jäi haaveeksi. TSV juuttui keskikastiin myös seuraavalla kaudella ja Kurz sai lopulta potkut helmikuussa 2009.
Kesäkuussa 2009 Kurz palasi valmennustehtäviin allekirjoitettuuaan kaksivuotisen sopimuksen 1. FC Kaiserslauternin kanssa.  Kurzin johdolla FCK pysyi kaudella 2009–2010 2. Bundesliigan kärkitaistelussa ja varmisti paluunsa pääsarjatasolle kaksi kierrosta ennen sarjan loppua.  Lopulta Kaiserslauternissa juhlittiin myös 2. Bundesliigan mestaruutta ennen FC St. Paulia.  Kaiserslautern palasi Kurzin opeilla komeasti Bundesliigaan sijoittuen kaudella 2010–2011 seitsemänneksi. Kausi 2011–2012 sujui mollivoittoisesti ja Kaiserslauternin jämähdettyä liigajumboksi sai Kurz potkut maaliskuun puolivälissä 2012.
Joulukuussa 2012 Kurz palasi Bundesliigaan, kun putoamistaisteluun juuttunut TSG 1899 Hoffenheim teki hänen kanssaan kesään 2014 ulottuvan sopimuksen.  Kurz ei onnistunut nostamaan Hoffenheimia pois putoamistaistelusta ja huhtikuussa 2013 seurajohto erotti hänet tehtävästä.
Kesäkuussa 2013 Kurz teki sopimuksen 2. Bundesliigassa pelaavan FC Ingolstadtin kanssa.  Kausi alkoi kuitenkin heikosti ja Ingolstadtin juututtua 2. Bundesliigan jumboksi sai Kurz syyskuun lopussa 2013 potkut.
Jouluna 2015 Kurzista tuli 2. Bundesliigassa heikosti esiintyneen Fortuna Düsseldorfin päävalmentaja. Kurzin johdolla Fortuna ei onnistunut nousemaan pois putoamiskamppailusta ja neljän ottelun tappioputken myötä hän sai potkut maaliskuun puolivälissä 2016.
Kesällä 2017 Kurz allekirjoitti kaksivuotisen sopimuksen Australian A-Leaguessa pelaavan Adelaide Unitedin kanssa. Kurzin johdolla Adelaide sijoittui liigassa kaudella 2017/18 viidenneksi ja kaudella 2018/19 neljänneksi. Saksalaisen suurimmaksi saavutukseksi seurassa jäi FFA Cupin voitto 2018. Hän jätti seuran kauden 2018/19 jälkeen sopimuksensa päätyttyä.
Kesäkuussa 2019 Kurz jatkoi A-Leaguessa Melbourne Victoryn päävalmentajana. Pesti päättyi kuitenkin potkuihin jo tammikuussa 2020 seuran heikkojen tulosten myötä.
Ura valmentajana > Meriitit valmentajana

FFA Cup: 2018
2. Bundesliiga: 2010
Tiedon arkeologia

| Tiedon arkeologia> L’archéologie du savoir.Alkuperäisteos |
| --- | --- |
Kirjailija:  Michel Foucault
Kieli:  ranska
Genre:  tietoteoria, historia
Kustantaja:  Gallimard
Julkaistu:  1969
Sivumäärä:  288
Suomennos
Suomentaja:  Mika Määttänen
Kustantaja:  Vastapaino
Julkaistu:  2010
Ulkoasu:  sidottu
Sivumäärä:  275
ISBN:  951-768-166-6
Löydä lisää kirjojaKirjallisuuden teemasivulta
Tiedon arkeologia (L’archéologie du savoir) on filosofi Michel Foucault’n kirja vuodelta 1969. Teoksen on suomentanut Tapani Kilpeläinen ja julkaissut suomeksi Vastapaino vuonna 2005.
Aiheesta muualla

Parikka, Jussi: Tuoreiden ajatusten arkeologi. Ennen ja nyt 1/2006.
Peltonen, Matti: Tiedon arkeologiaa ja romaanin maantiedettä Tieteessä tapahtuu 7/2006. (PDF)
The Breeders

| The Breeders |
| --- | --- |
 The Breeders vuonna 2008
Tiedot
Toiminnassa:  1990–
Tyylilaji:  vaihtoehtorock
Kotipaikka:   Boston, Massachusetts Yhdysvallat
Laulukieli:  englanti
Jäsenet:  Kim Deal   Kelley Deal   Josephine Wiggs   Jim Macpherson  
Entiset jäsenet:  Jose Medeles Mando Lopez Cheryl Lyndsey Tanya Donelly Carrie Bradley Richard Presley Nate Farley Britt Walford Jon Mattock
Levy-yhtiö:  Elektra Records   4AD Records  
Aiheesta muualla
Kotisivut
Infobox OKNimi-testi OK: 
The Breeders on yhdysvaltalainen alternative rock -yhtye, joka perustettiin Bostonissa vuonna 1990. Yhtyeen kokoonpano on muuttunut useasti ja Kim Deal on yhtyeen ainoa alkuperäinen jäsen. Ensimmäinen albumi Pod (1990) ei ollut kaupallinen menestys, mutta se sai laajaa kriittistä suosiota. Breedersin menestynein albumi on vuonna 1993 julkaistu Last Splash, joka tunnetaan parhaiten hitistään "Cannonball".
Diskografia > Albumit ja EP:t

Pod (1990)
Safari EP (1992)
Last Splash (1993)
Head to Toe EP (1994)
Title TK (2002)
Mountain Battles (2008)
Fate to Fatal EP (2009)
All Nerve (2018)
Diskografia > Livealbumit

Live in Stockholm 1994 (1994)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
The Breathtaking Blue

| The Breathtaking Blue Alphaville |
| --- | --- | --- |

Studioalbumin tiedot
 Äänitetty : 1987 – 1988
 Julkaistu: 4. huhtikuuta 1989
 Tuottaja(t): Klaus Schulze, Alphaville
 Tyylilaji: synthpop
 Kesto: 42.59
 Levy-yhtiö: Warner Music Group
Alphavillen muut julkaisut
| Alphaville: The Singles Collection 1988 | The Breathtaking Blue 1989 | First Harvest 1984–92 1992 |
The Breathtaking Blue on Alphaville-yhtyeen kolmas albumi, joka julkaistiin 4. huhtikuuta 1989.
Kappaleet

Summer Rain – 4.10
Romeos – 5.29
She Fades Away – 4.57
The Mysteries of Love – 4.55
Ariana – 3.42
Heaven or Hell – 3.27
Summer Rain – 6.09
Middle of the Riddle – 3.19
Patricia's Park – 4.12
Anyway – 2.48
Aiheesta muualla

The Breathtaking Blue discogs.com-sivustolla
Tinaus

Tinaus on metalliesineiden peittämistä ohuella tinakerroksella. Rautaesineitä on tinattu ilman ruostuttavan vaikutuksen estämiseksi. Tinattu on myös kupari- ja messinkiastioita.
Tinaus tapahtui joko siten, että hyvin puhdistettu esine kastettiin sulaan tinaan, jolloin sen  pinnalle tarttui ohut kerros tinaa, tai siten, että sulan tinan ja hartsin tai almiakin seosta hangattiin esineen pinnalle rohdintukolla. Puhtaan tinan lisäksi on tinaukseen käytetty tinan ja lyijyn seosta, joka oli halvempaa ja tarttui helpommin kiinni. Pienten esineiden, esimerkiksi neulojen, tinaus tehtiin siten, että niitä keitettiin messinkikauhassa veden, viinikiven ja tinajauhon kanssa. Kupariesineet tinautuivat nopeasti, kun niitä keitettiin tinatuhkan, kalilipeän ja rakeisen tinan kanssa. Rauta- ja teräesineet käsiteltiin ennen tinausta kuparilla.
Galvaaniseen tinaukseen käytettiin tinatuhkaa, kalilipeää, kaliumsyanidia ja pyrofosforihappoista natriumia. Tinattu pinta on tavallisesti himmeä, jos tinattaessa on käytetty tina-lvijyseosta, mutta se on kiiltävä, jos käytetty tina on ollut puhdasta. Kupariastioiden tinaus on ollut tavallista jo vanhoina aikoina. Raudan tinaus on myöhemmän ajan keksintö. Tinatuotannosta suurin osa käytettiin aiemmin niin sanottujen tina- eli läkkipeltien tinaukseen.
Thure Wahlroos

| Thure Wahlroos> Henkilötiedot |
| --- | --- |
Syntynyt: 24. lokakuuta 1894 Helsinki
Kuollut: 21. helmikuuta 1978 (83 vuotta)
Ammatti:  näyttelijä, muusikko
Aiheesta muualla
IMDb
Elonet
Thure Wilhelm Wahlroos (24. lokakuuta 1894 Helsinki – 21. helmikuuta 1978) oli suomalainen näyttelijä ja muusikko. Hän teki uransa valtaosin Turun ruotsalaisessa teatterissa.
Ura

Wahlroosin vanhemmat olivat kivipiirtäjä Uno Wilhelm Wahlroos ja Aina Lindqvist. Hän kävi Helsingin Ruotsalaisen lyseon, minkä jälkeen hän työskenteli neljä vuotta konttoristina. Taiteellisen uransa Wahlroos aloitti 1915 Vaasan teatteriseurueessa. Sittemmin hän näytteli useissa kiertueissa ja teattereissa, kuten Vaasan Teatterissa ja Turun ruotsalaisessa teatterissa, josta myöhemmin tuli hänen pitkäaikainen työpaikkansa. Wahlroosin varhaisia roolitehtäviä olivat muun muassa Hieronymus (Regina von Emmeritz), Ilmarinen (Kullervo), Doolittle (Pygmalion) ja Pietola (Tukkijoella).
Vuonna 1930 julkaistun näyttelijämatrikkelin mukaan Wahlroos näyttelijänuransa ohella on "harjoittanut kirjallisia töitä, ollut muutamien sanomalehtien kirjeenvaihtajana, sepittänyt revyitä ja kääntänyt näytelmiä". Lisäksi hän opiskeli 1923, 1925, 1926 ja 1927 Ruotsissa "kokoonlaulamillaan varoilla". Wahlroos avioitui 1930 musiikinopettaja Inga Juseliuksen kanssa.
Kesäisin Wahlroos teki kiertueita rannikolla ja saaristossa.
Wahlroos sävelsi musiikin ensimmäiseen suomalaiseen äänielokuvaan ”Sano se suomeksi” (1931). Wahlroosin ainoa elokuvarooli oli sivutehtävä tuhoutuneessa mykkäelokuvassa Kyllä kaikki selviää (1926).
Wahlroos levytti ja sanoitti erinäisiä kevyen musiikin kappaleita, kuten "Djupsjöfiskare" (1938). Hän sai 1930 "Kunniadiploomikapteenin" arvonimen toiminnastaan Merenkulkuopiston ja Suomen laivanpäällystöliiton hyväksi.
Thure Wahlroosilla oli poika, jonka nimi on myös Thure Wahlroos.
Aiheesta muualla

Tinfo.fi: Thure Wahlroos
The 2nd Law

| The 2nd Law Muse |
| --- | --- | --- |

Studioalbumin tiedot
 Äänitetty : lokakuu 2011 – elokuu 2012 Cello Studios, Los Angeles Shangri   La Studios, Kalifornia   Capitol Studios, Kalifornia
 Julkaistu: 28. syyskuuta 2012
 Tuottaja(t): Muse, Nero (Follow Me kappaleessa)
 Tyylilaji: vaihtoehtorock, progressiivinen rock, taiderock
 Kesto: 53.49
 Levy-yhtiö: Helium 3, Warner
Muut kannet

Listasijoitukset
  Billboard 200: 2.  Suomen virallinen lista: 1.
Musen muut julkaisut
| The Resistance 2009 | The 2nd Law 2012 | Live at Rome Olympic Stadium 2013 |
Singlet albumilta The 2nd Law
 ”Survival” Julkaistu: 27. kesäkuuta 2012  ”Madness” Julkaistu: 20. elokuuta 2012  ”Follow Me” Julkaistu: 7. joulukuuta 2012  ”Supremacy” Julkaistu: 20. helmikuuta 2013  ”Aftermath” Julkaistu: 31.toukokuuta 2013
The 2nd Law on englantilaisen vaihtoehtorockyhtye Musen kuudes studioalbumi, joka julkaistiin 1. lokakuuta 2012. Albumi myi ensimmäisellä viikolla 101 000 kappaletta ja kipusi Billboard 200 listan sijalle 2. Muse kertoo saaneensa vaikutteita Queenilta, David Bowielta ja Stevie Wonderilta albumin kappaleissa. Unsustainable-kappaleeseen he saivat vaikutteita dubstep-artisti Skrillexiltä. Ensimmäinen single Survival julkistettiin kesäkuussa ja se oli Lontoon olympialaisten 2012 virallinen kisakappale. Toinen single Madness julkaistiin elokuun 20. päivä. Albumin nimi tulee termodynamiikan toisesta pääsäännöstä, eli eristetyssä systeemissä entropia kasvaa.
Kappaleet

Kaikki kappaleet säv. ja san. Matthew Bellamy, paitsi "Save Me" ja "Liquid State" säv. ja san. Chris Wolstenholme.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Supremacy | 4.55 |  |  |  |  |  |  |  |
| 2. | Madness | 4.39 |  |  |  |  |  |  |  |
| 3. | Panic Station | 3.03 |  |  |  |  |  |  |  |
| 4. | Prelude | 1.03 |  |  |  |  |  |  |  |
| 5. | Survival | 4.17 |  |  |  |  |  |  |  |
| 6. | Follow Me | 3.51 |  |  |  |  |  |  |  |
| 7. | Animals | 4.23 |  |  |  |  |  |  |  |
| 8. | Explorers | 5.48 |  |  |  |  |  |  |  |
| 9. | Big Freeze | 4.41 |  |  |  |  |  |  |  |
| 10. | Save Me | 5.09 |  |  |  |  |  |  |  |
| 11. | Liquid State | 3.03 |  |  |  |  |  |  |  |
| 12. | The 2nd Law: Unsustainable | 3.47 |  |  |  |  |  |  |  |
| 13. | The 2nd Law: Isolated System | 4.59 |  |  |  |  |  |  |  |
|  |  | 53.49 |  |  |  |  |  |  |  |
| Deluxe edition |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | The Making of The 2nd Law |  |  |  |  |  |  |  |  |
| 15. | Bonus Feature |  |  |  |  |  |  |  |  |
Kokoonpano

Matthew Bellamy – laulu, kitara, koskettimet, piano, syntetisaattorit, ohjelmointi, tuotanto
Christopher Wolstenholme – basso, taustalaulu, laulu kappaleissa "Save Me" ja "Liquid State", tuotanto
Dominic Howard – rummut, syntetisaattorit, ohjelmointi, tuotanto
Arvostelut

Allmusic:
Entertainment Weekly: C+
Kaaoszine: 10/10
Metacritic: 70/100
Pitchfork Media: 5.5/10
Rolling Stone:
Rumba:
Soundi:
Titan

Titan voi tarkoittaa seuraavia:
Titan, Saturnuksen suurin kuu
Titan, Laibachin musiikkialbumi vuodelta 2005
Titan, Septicfleshin musiikkialbumi vuodelta 2014
Titan, albanialaisen laulaja Besan euroviisukappale vuodelta 2024
Titan, yhdysvaltalainen rakettiperhe, johon kuuluivat:
Titan I, ballistinen ohjus
Titan II, ballistinen ohjus
Itan III, kantoraketti
Titan IV, kantoraketti
Titan, Gustav Mahlerin ensimmäisen sinfonian lisänimi
Titan, Avalon Hillin fantasiasotapeli
Titan, lentoyhtiö
Titan, John Varleyn kirjoittama tieteisromaani
Titan, Stephen Baxterin kirjoittama tieteisromaani
Titan, saksalainen traktoreita valmistava yhtiö
Titan Corporation puolustusalan yritys Yhdysvalloissa
Nissan Titan, Nissanin automalli
Titan, Datsunin automalli
Titan, Leylandin valmistama kaksikerrosbussi
Titan, jääkiekkomailamerkki
Titan, Tata Groupin kellomerkki
Titan, Fonovox-levy-yhtiön levymerkki
Titan, ruotsalainen rockyhtye
Titan, 1960-luvun brittiläinen tietokone
Titan, 2010-luvun supertietokone
USS Titan, Yhdysvaltain laivaston alus
USS Titan, avaruusalus Star Trek -televisiosarjassa
Titan, kuvitteellinen laiva Morgan Robertsonin romaanissa Futility, or the Wreck of the Titan
Titan, Blizzard Entertainmentin videopelin kehitysprojektin kutsumanimi
Titan, 2023 uponnut sukellusvene
Thure Svedlin

Thure William Svedlin (20. helmikuuta 1891 Uusikaarlepyy – 30. syyskuuta 1959 Helsinki) oli suomalainen toimittaja, kirjailija, kustannusjohtaja ja itsenäisyysaktivisti.